Diari Oficial de la Generalitat Valenciana


Sumari del DOGV 1407, del 23-10-1990 (1990/819084)

ORDRE de 5 d'octubre de 1990, de la Conselleria d'Agricultura i Pesca, per la qual s'estableixen mesures de suport i protecció de la raca ovina autòctona denominada «guirra» o «roja».
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/05/(2)/dof/vci/html**

### Dades del document

Número de DOGV
:   1407

Data del DOGV
:   23-10-1990

Secció del DOGV
:   DISPOSICIONS GENERALS

Número del document
:   1990/819084


Data del document
:   05-10-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 5 d'octubre de 1990 de la Conselleria d'Agricultura i Pesca, per la qual s'estableixen mesures de suport i protecció de raça ovina autòctona denominada Guirra o Roja.  
Les Corts Valencianes van aprovar mitjançant Resolució de 4 de juliol de 1989, una proposició no-de-llei per al desplegament d'un programa de selecció, millora i protecció de la raça autòctona de bestiar oví denominada Guirra o Roja. La posada en marxa d'un programa de selecció i millora demana comptar amb una població-base mínima. Ja que els efectius d'aquesta raça són reduïts, cal establir-ne mesures de recuperació. Per tot açò, vista la proposta de la Direcció General de Producció i. Indústries Agràries i fent ús de les facultats que tinc atribuïdes,  
ORDENE:  
Article primer Els titulars de les explotacions ramaderes, que mantinguen exemplars d'oví de raça Roja, podran signar un acord amb la Conselleria d?agricultura i Pesca, en el qual es comprometran de mantenir i millorar la puresa de la raça durant un període de cinc anys, i de complir els programes sanitaris establerts per la Conselleria d?agricultura i Pesca.  
Article segon  
La Conselleria d?agricultura i Pesca podrà atorgar a càrrec de la línia 709/000/90 i per un import màxim d'un milió cinc-centes mil (1.500.000) pessetes, als titulars que estiguen al corrent de les seues obligacions fiscals i amb la Seguretat Social i que subscriuran l'acord establert en l'article primer, les ajudes que tot seguit s'assenyalen:  
- Fins a 4.000 pessetes per cada cordera de raça Roja, d'almenys sis mesos d'edat, que es destine a reproductora, en l'explotació i s'hi mantinga així durant cinc anys.  
- Fins a 15.000 pessetes per cada semental de raça Roja que es mantinga durant cinc anys en la ramaderia de destinació.  
Article tercer  
Les sol·licituds d'ajuda s'adreçaram al Director General de Producció i Indústries Agràries i han de presentarar-se a les oficines de les Direccions Territorials d'aquesta Conselleria abans del 30 de juny de cada any. Això no obstant, enguany, la data límit de la presentació de sol·licituds serà el 15 de novembre.  
DISPOSICIONS FINALS  
Primera  
Delegar en els Directors dels serveis territorials de la Conselleria d?agricultura i Pesca perquè atorguen les ajudes acollides a aquesta Ordre.  
Segona  
Autoritzar la Direcció General de Producció i Indústries Agràries per al desenvolupament d'aquesta Ordre, la qual entrarà en vigor l?endemà de la publicació al Diari Oficial de la Generalitat Valenciana.  
València, 5 d'octubre de 1990.  
El Conseller d?agricultura i Pesca,   
LLUIS FONT DE MORA i MONTESINOS


Còpia Permalink ELI